ประกาศกระทรวงสาธารณสุขประกาศกระทรวงสาธารณสุขเรื่องหลักเกณฑ์ วิธีการและเงื่อนไขการแสดงฉลากและข้อความในฉลากของบุหรี่ซิกาแรตพ.ศ.๒๕๕๒ อาศัยอำนาจตามความในมาตรา ๑๒แห่งพระราชบัญญัติควบคุมผลิตภัณฑ์ยาสูบ พ.ศ. ๒๕๓๕ อันเป็นพระราชบัญญัติที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๔๓ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมายรัฐมนตรีว่าการกระทรวงสาธารณสุขจึงออกประกาศไว้ ดังต่อไปนี้ข้อ ๑ให้ยกเลิก(๑) ประกาศกระทรวงสาธารณสุข (ฉบับที่ ๑๑) พ.ศ.๒๕๔๙ เรื่อง หลักเกณฑ์ วิธีการ และเงื่อนไขการแสดงภาพและข้อความคำเตือนถึงพิษภัยวันเดือนปีที่ผลิต แหล่งผลิต และการขายได้เฉพาะในราชอาณาจักรไทยในฉลากของบุหรี่ซิกาแรต และบุหรี่ซิการ์ ตามพระราชบัญญัติควบคุมผลิตภัณฑ์ยาสูบพ.ศ. ๒๕๓๕(๒) ประกาศกระทรวงสาธารณสุข (ฉบับที่ ๑๔) พ.ศ.๒๕๕๐ เรื่อง หลักเกณฑ์ วิธีการ และเงื่อนไขการแสดงภาพและข้อความคำเตือนถึงพิษภัยวันเดือนปีที่ผลิต แหล่งผลิต และการขายได้เฉพาะในราชอาณาจักรไทยในฉลากของบุหรี่ซิกาแรต และบุหรี่ซิการ์ ตามพระราชบัญญัติควบคุมผลิตภัณฑ์ยาสูบพ.ศ. ๒๕๓๕(๓) ประกาศกระทรวงสาธารณสุข เรื่องการแก้ไขต้นแบบฉลากรูปภาพและข้อความคำเตือนพิษภัยของบุหรี่ซิกาแรตท้ายประกาศกระทรวงสาธารณสุข (ฉบับที่ ๑๑) พ.ศ. ๒๕๔๙ เรื่อง หลักเกณฑ์ วิธีการและเงื่อนไขการแสดงภาพและข้อความคำเตือนถึงพิษภัย วันเดือนปีที่ผลิต แหล่งผลิต และการขายได้เฉพาะในราชอาณาจักรไทยในฉลากของบุหรี่ซิกาแรต และบุหรี่ซิการ์ ตามพระราชบัญญัติควบคุมผลิตภัณฑ์ยาสูบพ.ศ. ๒๕๓๕ข้อ ๒บุหรี่ซิกาแรตที่ผลิตหรือนำเข้าในราชอาณาจักรต้องจัดให้มีการพิมพ์ฉลากรูปภาพและข้อความคำเตือนถึงพิษภัยของบุหรี่ เป็นรูปภาพ ๔สี โดยตำแหน่งของฉลากรูปภาพและข้อความคำเตือนถึงพิษภัยของบุหรี่ต้องอยู่ที่ตำแหน่งชิดขอบบนสุดของซองหรือภาชนะบรรจุบุหรี่ซิกาแรตและจะต้องครอบคลุมพื้นที่ส่วนบนทั้งหมดของซองหรือภาชนะบรรจุบุหรี่ซิกาแรตและกล่องหรือกระดาษหุ้มห่อซองหรือภาชนะบรรจุบุหรี่ซิกาแรต (Carton)ทั้งสองด้านที่มีพื้นที่มากที่สุดและเห็นได้ชัดเจนฉลากรูปภาพและข้อความคำเตือนถึงพิษภัยของบุหรี่ตามที่กำหนดไว้ในวรรคหนึ่งต้องเป็นฉลากรูปภาพและข้อความคำเตือนถึงพิษภัยของบุหรี่ ๑๐ แบบคละกันไปโดยมีฉลากรูปภาพและข้อความ คำเตือนถึงพิษภัยของบุหรี่ในอัตรา ๑ แบบ ต่อ ๕,๐๐๐ซองหรือภาชนะบรรจุบุหรี่ซิกาแรตฉลากรูปภาพและข้อความคำเตือนถึงพิษภัยของบุหรี่ทั้ง๑๐ แบบ มีขนาด ๕.๕ x ๔.๗๕ เซนติเมตรตามต้นแบบฉลากรูปภาพและข้อความคำเตือนถึงพิษภัยของบุหรี่ ซึ่งพิมพ์เป็นรูปภาพ ๔ สีท้ายประกาศกระทรวงแบบที่ ๑ รูปภาพประกอบคำเตือน สูบแล้วถุงลมพองตายแบบที่ ๒ รูปภาพประกอบคำเตือน ควันบุหรี่ทำให้เป็นมะเร็ง๑๐ ชนิดแบบที่ ๓ รูปภาพประกอบคำเตือน สูบแล้วเป็นมะเร็งปอดตายแบบที่ ๔ รูปภาพประกอบคำเตือน ควันบุหรี่ฆ่าคนใกล้ชิดแบบที่ ๕ รูปภาพประกอบคำเตือน สูบแล้วเป็นมะเร็งกล่องเสียงแบบที่ ๖ รูปภาพประกอบคำเตือน สูบแล้วเส้นเลือดสมองตีบตายแบบที่ ๗ รูปภาพประกอบคำเตือน สูบแล้วเป็นมะเร็งช่องปากแบบที่ ๘ รูปภาพประกอบคำเตือน สูบแล้วหัวใจวายตายแบบที่ ๙ รูปภาพประกอบคำเตือน สูบแล้วปากเหม็นบุหรี่แบบที่ ๑๐ รูปภาพประกอบคำเตือน สูบแล้วเท้าเน่าในการดำเนินการพิมพ์ฉลากรูปภาพและข้อความคำเตือนพิษภัยของบุหรี่ผู้ผลิตและหรือผู้นำเข้าบุหรี่ซิกาแรตต้องพิมพ์จากต้นแบบซีดีที่จัดให้โดยกรมควบคุมโรค กระทรวงสาธารณสุขเท่านั้น ทั้งนี้ขนาดและตำแหน่งของตัวอักษร ข้อความคำเตือน รวมทั้งรูปภาพต้องเป็นตามที่ปรากฏในต้นแบบความในวรรคหนึ่ง วรรคสอง และวรรคสามไม่ใช้บังคับกับวัสดุใสไม่มีสีที่ใช้หุ้มห่อซองหรือภาชนะบรรจุบุหรี่ซิกาแรตและกล่องหรือกระดาษหุ้มห่อซองหรือภาชนะบรรจุบุหรี่ซิกาแรต (Carton)ซึ่งสามารถมองเห็นฉลากรูปภาพและคำเตือนถึงพิษภัยของบุหรี่บนซองหรือภาชนะบรรจุบุหรี่ซิกาแรตและกล่องหรือกระดาษหุ้มห่อซองหรือภาชนะบรรจุบุหรี่ซิกาแรต (Carton)อย่างชัดเจนข้อ ๓การพิมพ์ฉลากรูปภาพและข้อความคำเตือนถึงพิษภัยของบุหรี่บนซองหรือภาชนะบรรจุบุหรี่ซิกาแรตตามข้อ ๒ ต้องดำเนินการ ดังนี้(๑) มีขนาดพื้นที่ไม่น้อยกว่าร้อยละ ๕๕ของด้านที่มีพื้นที่มากที่สุดของซองหรือภาชนะบรรจุบุหรี่ซิกาแรต ทั้งสองด้าน(๒)ขนาดของฉลากรูปภาพและข้อความคำเตือนถึงพิษภัยของบุหรี่ตามข้อ ๒ วรรคสามให้ใช้กับซองหรือภาชนะบรรจุบุหรี่ซิกาแรตที่มีพื้นที่ด้านหน้าหรือด้านหลังของซองหรือภาชนะบรรจุบุหรี่ซิกาแรตที่มีพื้นที่ระหว่าง๔๒ - ๕๐ ตารางเซนติเมตร(๓) พื้นที่ซองหรือภาชนะบรรจุบุหรี่ซิกาแรตที่เล็กหรือใหญ่กว่า ๔๒ - ๕๐ ตารางเซนติเมตร ให้ลดหรือขยายฉลากรูปภาพและข้อความคำเตือนถึงพิษภัยของบุหรี่ซึ่งได้กำหนดไว้ในข้อ๒ วรรคสาม ตามสัดส่วนความกว้างและยาวของฉลากรูปภาพและข้อความคำเตือนถึงพิษภัยของบุหรี่ทั้งนี้ ให้มีพื้นที่ไม่น้อยกว่าร้อยละ ๕๕ของด้านที่มีพื้นที่มากที่สุดของซองหรือภาชนะบรรจุบุหรี่ซิกาแรตทั้งสองด้านโดยฉลากรูปภาพและข้อความคำเตือนถึงพิษภัยของบุหรี่ต้องชิดขอบบนสุดและชิดขอบด้านซ้ายของซองหรือภาชนะบรรจุบุหรี่ซิกาแรตข้อ ๔กรณีซองหรือภาชนะบรรจุบุหรี่ซิกาแรตไม่สามารถแสดงฉลากรูปภาพและข้อความคำเตือนถึงพิษภัยของบุหรี่ได้ตามข้อ ๒ และข้อ ๓ให้ลดหรือขยายฉลากรูปภาพและข้อความคำเตือนถึงพิษภัยของบุหรี่ตามที่ได้กำหนดไว้ในข้อ ๒ วรรคสามตามสัดส่วนความกว้างและความยาวของฉลากรูปภาพและข้อความคำเตือนถึงพิษภัยของบุหรี่จนกว่าจะไม่สามารถดำเนินการลดหรือขยายฉลากรูปภาพและข้อความคำเตือนถึงพิษภัยของบุหรี่ได้และหากฉลากรูปภาพและข้อความคำเตือนถึงพิษภัยของบุหรี่ยังคงมีพื้นที่ไม่ถึงร้อยละ๕๕ ของด้านที่มีพื้นที่มากที่สุดของซองหรือภาชนะบรรจุบุหรี่ซิกาแรตนั้น ให้เพิ่มพื้นที่สีดำบริเวณด้านบนของฉลากรูปภาพและข้อความคำเตือนถึงพิษภัยของบุหรี่เพื่อให้ฉลากรูปภาพและข้อความคำเตือนถึงพิษภัยของบุหรี่ดังกล่าวมีพื้นที่ไม่น้อยกว่าร้อยละ ๕๕ ของด้านที่มีพื้นที่มากที่สุดของซองหรือภาชนะบรรจุบุหรี่ซิกาแรตข้อ ๕กรณีที่ซองหรือภาชนะบรรจุบุหรี่ซิกาแรตไม่ใช่ทรงสี่เหลี่ยมต้องพิมพ์ฉลากรูปภาพและข้อความคำเตือนถึงพิษภัยของบุหรี่บนซองหรือภาชนะบรรจุบุหรี่ซิกาแรตโดยให้พิมพ์ฉลากรูปภาพและข้อความคำเตือนถึงพิษภัยของบุหรี่ตามต้นแบบซึ่งได้กำหนดไว้ในข้อ๒ วรรคสาม ฉลากรูปภาพและข้อความคำเตือนถึงพิษภัยของบุหรี่ ต้องมีไม่น้อยกว่า ๒ รูปต่อ ๑ ซองหรือภาชนะบรรจุบุหรี่ซิกาแรต และมีขนาดพื้นที่ไม่น้อยกว่าร้อยละ ๕๕ของพื้นที่ของซองหรือภาชนะบรรจุบุหรี่ซิกาแรต ที่ไม่ใช่ทรงสี่เหลี่ยมที่ตำแหน่งชิดขอบบนสุดข้อ ๖กล่องหรือกระดาษหุ้มห่อซองหรือภาชนะบรรจุบุหรี่ซิกาแรต(Carton) ซึ่งด้านที่มีพื้นที่มากที่สุดทั้งสองด้านมีขนาดระหว่าง๒๓๕ - ๒๔๐ ตารางเซนติเมตรต้องจัดพิมพ์ฉลากรูปภาพและข้อความคำเตือนถึงพิษภัยของบุหรี่ให้มีขนาดเท่ากับที่พิมพ์บนซองหรือภาชนะบรรจุบุหรี่ซิกาแรตโดยแสดงไว้บนกล่องหรือกระดาษหุ้มห่อซองหรือภาชนะบรรจุบุหรี่ซิกาแรต(Carton) เรียงติดต่อกันจากขอบบนสุดของด้านที่มีพื้นที่มากที่สุดทั้งสองด้านด้านละ ๕ ภาพ ซึ่งจะต้องจัดพิมพ์ฉลากรูปภาพและข้อความคำเตือนถึงพิษภัยของบุหรี่ ๑๐แบบ ไม่ซ้ำกันกรณีกล่องหรือกระดาษหุ้มห่อซองหรือภาชนะบุหรี่ซิกาแรต(Carton) ที่มีจำนวนน้อยกว่า ๑๐ ซองหรือภาชนะบรรจุบุหรี่ซิกาแรตจะต้องจัดพิมพ์ฉลากรูปภาพและข้อความคำเตือนถึงพิษภัยของบุหรี่ โดยที่แบบไม่ซ้ำกันกรณีกล่องหรือกระดาษหุ้มห่อซองหรือภาชนะบุหรี่ซิกาแรต(Carton) ที่มีจำนวนมากกว่า ๑๐ ซอง หรือภาชนะบรรจุบุหรี่ซิกาแรตจะต้องจัดพิมพ์ฉลากรูปภาพและข้อความคำเตือนถึงพิษภัยของบุหรี่ ๑๐ แบบ โดยอาจมีแบบที่ซ้ำกันได้สำหรับกล่องหรือกระดาษหุ้มห่อซองหรือภาชนะบรรจุบุหรี่ซิกาแรต(Carton) ที่มีขนาดพื้นที่มากกว่าหรือน้อยกว่าความในวรรคหนึ่งให้พิมพ์ฉลากรูปภาพและข้อความคำเตือนถึงพิษภัยของบุหรี่ให้มีจำนวนเท่ากับซองหรือภาชนะบรรจุบุหรี่ซิกาแรตในกล่องหรือกระดาษหุ้มห่อซองหรือภาชนะบรรจุบุหรี่ซิกาแรต (Carton)โดยแสดงไว้ที่ชิดขอบบนและชิดซ้ายในกรณีพื้นที่ส่วนบนชิดซ้ายไม่พอสำหรับพิมพ์ฉลากรูปภาพและข้อความคำเตือนถึงพิษภัยของบุหรี่และข้อความตามที่กำหนดให้พิมพ์ฉลากรูปภาพและข้อความคำเตือนถึงพิษภัยของบุหรี่บนพื้นที่กล่องหรือกระดาษหุ้มห่อซองหรือภาชนะบรรจุบุหรี่ซิกาแรต(Carton) ส่วนที่เหลือจนครบตามจำนวนซองหรือภาชนะบรรจุบุหรี่ซิกาแรตในกล่องหรือกระดาษหุ้มห่อซองหรือภาชนะบรรจุบุหรี่ซิกาแรต(Carton)ฉลากรูปภาพและข้อความคำเตือนถึงพิษภัยของบุหรี่บนซองหรือภาชนะบรรจุบุหรี่ซิกาแรตที่บรรจุอยู่ในกล่องหรือกระดาษหุ้มห่อซองหรือภาชนะบุหรี่ซิกาแรต(Carton) ต้องมีจำนวนไม่น้อยกว่า ๒ แบบ ต่อ ๑กล่องหรือกระดาษหุ้มห่อซองหรือภาชนะบุหรี่ซิกาแรต (Carton)ข้อ ๗บุหรี่ซิกาแรต ที่ผลิตหรือนำเข้ามาในราชอาณาจักรจะต้องดำเนินการดังต่อไปนี้(๑) จัดให้มีข้อความแสดง วัน เดือน ปี ที่ผลิตที่บริเวณด้านข้างด้านใดด้านหนึ่งของซองหรือภาชนะบรรจุบุหรี่ซิกาแรตนอกเหนือจากบริเวณที่กำหนดให้แจ้งสารพิษหรือสารก่อมะเร็ง(๒) จัดให้มีข้อความแสดงแหล่งที่มาของบุหรี่ซิกาแรตว่าได้ผลิตขึ้นภายในราชอาณาจักรไทยหรือผลิตขึ้นในประเทศใดที่บริเวณด้านหน้าชิดขอบล่างของซองหรือภาชนะบรรจุบุหรี่ซิกาแรตและกล่องหรือกระดาษหุ้มห่อซองหรือภาชนะบรรจุบุหรี่ซิกาแรต (Carton)(๓) จัดให้มีข้อความแสดงว่า สำหรับขายในราชอาณาจักรไทยที่บริเวณด้านหลังชิดขอบล่างของซองหรือภาชนะบรรจุบุหรี่ซิกาแรตและกล่องหรือกระดาษหุ้มห่อซองหรือภาชนะบรรจุบุหรี่ซิกาแรต (Carton)ทั้งนี้ ข้อความตามวรรคหนึ่งต้องจัดทำเป็นภาษาไทยด้วยอักษร สี่พระยา หรืออักษรที่มีลักษณะใกล้เคียงกันขนาดไม่น้อยกว่า ๑๐ พอยด์ สำหรับซองหรือภาชนะบรรจุบุหรี่ซิกาแรตและขนาดไม่น้อยกว่า ๓๐ พอยด์สำหรับกล่องหรือกระดาษหุ้มห่อซองหรือภาชนะบรรจุบุหรี่ซิกาแรต (Carton)โดยให้ใช้ตัวอักษร สีดำบนพื้นฉลากสีขาวและมีกรอบสีดำล้อมหรือพื้นฉลากเป็นสีดำให้ใช้ตัวอักษรสีขาวโดยไม่ต้องมีกรอบล้อมข้อ ๘บุหรี่ซิกาแรตที่ผลิตเพื่อจำหน่ายนอกราชอาณาจักร หรือนำเข้ามาเพื่อจำหน่ายนอกราชอาณาจักรหรือนำเข้าเพื่อเป็นตัวอย่างในการทดสอบ วิเคราะห์และวิจัยโดยมีรายละเอียดในการผลิตหรือนำเข้าเพื่อการดังกล่าวอย่างชัดเจนไม่ต้องปฏิบัติตามประกาศนี้ข้อ ๙บุหรี่ซิกาแรตที่ได้มีการผลิตหรือได้นำเข้ามาในราชอาณาจักรก่อนที่ประกาศฉบับนี้มีผลใช้บังคับให้ได้รับการยกเว้นไม่ต้องแสดงฉลากตามประกาศฉบับนี้ แต่ทั้งนี้ต้องไม่เกินกว่าเก้าสิบวันนับแต่วันที่ประกาศมีผลใช้บังคับข้อ ๑๐ในกรณีมีปัญหาเกี่ยวกับการปฏิบัติหรือการดำเนินการตามประกาศฉบับนี้ให้อธิบดีกรมควบคุมโรคเป็นผู้วินิจฉัยชี้ขาดข้อ ๑๑[๑]ประกาศฉบับนี้ให้มีผลใช้บังคับเมื่อพ้นกำหนดหนึ่งร้อยแปดสิบวันนับแต่วันประกาศในราชกิจจานุเบกษาเป็นต้นไปประกาศณ วันที่ ๒๔ สิงหาคม พ.ศ. ๒๕๕๒วิทยาแก้วภราดัยรัฐมนตรีว่าการกระทรวงสาธารณสุข[เอกสารแนบท้าย]๑. ต้นแบบฉลากรูปภาพและข้อความคำเตือนถึงพิษภัยของบุหรี่๑๐ แบบ (ต้นแบบซีดีเป็นไฟล์นามสกุล .tif และ .Al)(ดูข้อมูลจากภาพกฎหมาย)ปริยานุช/ผู้จัดทำ๗ตุลาคม ๒๕๕๒นันท์นภัสร์/ตรวจ๑๒ตุลาคม ๒๕๕๒[๑]ราชกิจจานุเบกษา เล่ม ๑๒๖/ตอนพิเศษ ๑๔๓ ง/หน้า ๑๔/๓๐ กันยายน ๒๕๕๒